6. pielikums
Iepirkuma Nr. AST 2026/70 nolikumam

TEHNISKAIS UZDEVUMS

Apakšstacijas Nr.70 "Valmiera" 330kV autotransformatora ATNr.1 nomaiņa

Tehniskajā uzdevumā pielietotie saīsinājumi:
a/st. – apakšstacija
AST – AS "Augstsprieguma tīkls"
AT - autotransformators
DIP – darbu izpildes projekts
DVS – dispečervadības sistēma
LBN – Latvijas būvnormatīvi
[bookmark: _Hlk207285953]LVS 1082 – Energoietaišu tehniskās ekspluatācijas standarts LVS 1082
LEK 025 – Latvijas energostandarts LEK 025
MK – Latvijas Republikas Ministru kabinets
RAA – releju aizsardzība un automātika
RZS - regulēšana zem slodzes
SRA - sprieguma regulēšanas automātika

Tehniskajā uzdevumā pielietotās definīcijas:
Pasūtītājs - elektroapgādes komersants, kura uzdevumā tiek veikta 330kV autotransformatora ATNr.1 nomaiņa apakšstacijā Nr.70 "Valmiera".
Uzņēmējs (līgumā Uzņēmējs) - elektroietaises būvkomersants, kas Pasūtītāja uzdevumā saskaņā ar līgumu veic 330kV autotransformatora ATNr.1 nomaiņu apakšstacijā Nr.70 "Valmiera".
Projektēšanas organizācija – komersants, kas izstrādā būvprojektu.
Būvprojekts – Apakšstacijas Nr.70 "Valmiera" 330kV autotransformatora ATNr.1 nomaiņa.
Objekts - Apakšstacija Nr.70 "Valmiera", Raunas iela 4, Valmiera.

IEVADS
1. Uzņēmējam jāveic būvprojekta izstrāde atbilstoši Projektēšanas uzdevumam ar tā pielikumiem un Tehniskajam uzdevumam ar tā pielikumiem. Izstrādājot būvprojektu, jebkuras atšķirīgās prasības starp Projektēšanas uzdevumu un Tehnisko uzdevumu jāsaskaņo ar pasūtītāju.
2. Ja Projektēšanas uzdevumā salīdzinājumā ar Tehnisko uzdevumu pastāv pretrunas vai kāds to punkts būtiski atšķiras, tad par pamatu ņemt Tehnisko uzdevumu.
3. Pasūtītājs nodod Uzņēmējam autotransformatora ražotāja rūpnīcas tehnisko dokumentāciju pēc tās saņemšanas no ražotāja (02.2027.).
4. Uzņēmējam jāveic 330kV autotransformatora ATNr.1 nomaiņa un ar to saistītie darbi apakšstacijā Nr.70 "Valmiera" atbilstoši saskaņotajam būvprojektam.
5. Uzņēmējam savā Piedāvājumā jāiesniedz plāns-grafiks, kurā jānorāda darbu veikšanas, atslēgšanas secību un laikus.
6. Jaunā 330/110/10,5kV 200/200/60MVA autotransformatora piegādi, uzstādīšanu uz pamatiem un to montāžu veic autotransformatora ražotājs, piegādes un uzstādīšanas laiks 10.07.-01.09.2028.

[bookmark: _Toc404408742]CELTNIECĪBAS UN MONTĀŽAS DARBI
1. Vispārīgie darbi
1.1. Būvlaukuma sagatavošana un iekārtošana.
1.2. Nepieciešamības gadījumā jāatjauno autotransformatora pārvietošanas laikā sabojātais ceļa segums vai nožogojums.
1.3. Pēc visu darbu pabeigšanas jāsakārto a/st. ĀSI teritorija darba zonas robežās.
2. Darbu apjoms autotransformatora un primāro pievienojumu daļai
2.1. Esošā 330/110/10.5kV 125MVA autotransfromatora ATNr.1 atvienošana no 330kV, 110kV, un 10kV pievienojumiem.
2.2. Veikt esošā 330/110/10.5kV 125MVA autotransformatora ATNr.1 sagatavošanu nodošanai lūžņos:
2.2.1. Demontētos 330 kV caurvadus arī jāsagatavo utilizēšanai.  Caurvadu ekrānus, spailes un izvadu stieņus jānogādā uz uzglabāšanas vietu Rīgā.
2.2.2. Eļļas nolaišana no transformatora uz speciālo transportu.
2.2.3. Informācija par rīcībām ar eļļu ir jāsaskaņo ar Pasūtītāju vismaz vienu (1) mēnesi pirms darbu uzsākšanas. Uzņēmējam jābūt gatavam nodrošināt nepieciešamos pakalpojumus atbilstoši AST pieprasījumam un sniegt pakalpojumu atbilstoši faktiskajam darba apjomam, kas var mainīties atkarībā no AST vajadzībām. Norēķini tiek veikti tikai par AST pasūtītajiem un uzņēmēja faktiski veiktajiem darbiem, pamatojoties uz finanšu piedāvājumā norādītajām izmaksu pozīcijām.
2.2.4. Gāzes relejs, tvertnes aizsardzības vārsts, termosignalizātori, elpošanas filtrs, RZS iekārtas kontaktori, dzesēšanas sistēmas vadības automātikas skapis un noslēgarmatūra jānogādā Pasūtītāja noliktavā Rīgā, a/st. Nr.130 "Imanta" rezerves daļu noliktavā. Noslēgarmatūra, un RZS iekārtas kontaktori jāliek koka kastēs. Kastes nodrošina Uzņēmējs.
2.2.5. Jādemontē RZS iekārtas selektorslēdžu kolonnas, atstājot tos blakus AT.
2.2.6. Demontēt visas dzesēšanas sistēmas sekcijas. Visas sekcijas ar eļļas sūkņiem un ventilatoriem komplektā jānogādā transformatoru konservācijas laukumā Rīgā, a/st. Nr.130 "Imanta". Glabāšanas vieta tiek saskaņota ar Pasūtītāja pārstāvi. No demontētiem radiatoriem nolaist eļļu. Uz demontētiem radiatoriem glabāšanas vietā jāuzstāda aizsargatloki. Glabāšanas vietā radiatoriem jābūt nosegtiem ar ūdens necaurlaidīgu materiālu.
2.2.7. Jādemontē konservators, atstājot to blakus AT. No konservatora jādemontē eļļas līmeņa uzrādītājs un jānogādā Pasūtītāja noliktavā Rīgā, a/st. Nr.130 "Imanta" rezerves daļu noliktavā.
2.2.8. Jādemontē eļļas caurules, atstājot tās blakus AT.
2.2.9. Jādemontē 330kV adapteri, atstājot tos blakus AT.
2.2.10. Jāveic 10kV izvadu stieņu un spailes izjaukšana un jānogādā tos uz Pasūtītāja noliktavu Rīgā, Kleistu ielā 25.
2.2.11. Uzņēmējam jāiesniedz demontēto mezglu saraksts.

2.3. Veikt esošā 330/110/10.5kV 125MVA autotransformatora ATNr.1 sagatavošanu transportēšanai un takelāža uz treilera;
2.4. Veikt autotransformatora ATNr.1 pamata un eļļtvera ar apmalēm demontāžu.
2.5. Veikt autotransformatora ATNr.1 pamata un eļļtvera ar apmalēm izbūvi.
2.6. Veikt jaunā 200MVA 330/110/10,5kV autotransformatora pieslēgšanu pie 330kV, 110kV un 10kV pusēm.
2.7. Veikt esošo kombinēto mērmaiņu demontāžu 330kV pusē un 110kV pusē.
2.8. Veikt jauno kombinēto mērmaiņu uzstādīšanu 330kV pusē un 110kV pusē.
2.9. Veikt jaunā autotransformatora pieslēgšanu esošajam pašpatēriņa un līdzsprieguma tīklam.
2.10. Veikt jaunā 200MVA 330/110/10,5kV autotransformatora ON-LINE monitoringa sistēmas pievienošanu AST datu tīklam.
2.11. Veikt jaunu RA, RZS, ON–LINE monitoringa sistēmas iekārtas kabeļu no vadības telpas līdz autotransformatora spaiļu kastēm un monitoringa sistēmas kastēm ieguldīšanu un pievienošanu.
2.12. Veikt autotransformatora pretaizdegšanās sistēmas SERGI uzstādīšanu. Jāizbūvē visu SERGI sistēmas mezglu, kas nav pievienotas pie AT pamattvertnes, nesošās konstrukcijas (atbilstoši AT projektam), jāizbūvē SERGI slāpekļa balona skapja novietošanas pamatne un betona siena (atbilstoši AT projektam). Jāparedz un jāizbūvē kabeļu trases un pēc tam jāievelk kabeļi, izbūvētajās trasēs starp SERGI mezgliem, balona skapi un SERGI pulti vadības ēkā (saskaņā ar AT projektu). Projektā jāparedz kabeļu iegāde un izbūve starp SERGI pulti un slāpekļa balona skapi un starp viesiem SERGI elementiem. Pie SERGI pults jāparedz kabeļu pievienojumi no RAA. Vadības telpā jāpievieno SERGI pults. Projektā jāparedz SERGI pults novietojums vadības telpā. Jāparedz un jāizbūvē slāpekļa padeves caurules starp SERGI balona skapi un autotransformatora tvertni (330 kV caurvadu adapteriem un RZS iekārtām) saskaņā ar AT projektu.
2.13. Ja nepieciešams, veikt apkalpošanas platformu uzstādīšanu pie autotransformatora spaiļu kastes un RZS motorpiedziņas.
2.14. Veikt autotransformatora un citu jaunizbūvējamo konstrukciju pievienošanu esošai apakšstacijas zemējumietaisei.

3. [bookmark: _Toc393806651][bookmark: _Toc404408744]Releju aizsardzība un automātika
3.1. Izbūvēt sekundāro kabeļu saites autotransformatora ATNr.1 pievienojumam, atbilstoši būvprojektam.
3.2. Piegādāt aparatūru, spaiļu kastes (atbilstoši projektam) montāžas materiālus un sekundāros kabeļus.
3.3. Veikt nepieciešamas izmaiņas uzstādāma autotransformatora RAA paneļos vadības telpā, RAA kabeļu saitēs no autotransformatora uz vadības telpu, SRA vadības un signalizācijas ķēdēs, dzesēšanas sistēmas palaišanas.
3.4. Veikt autotransformatora ATNr.1 sekundāro ķēžu pieslēgšanu pie esošas RAA un SRA.
3.5. Veikt jaunā autotransformatora kontrolkabeļu galu apstrādi, dzīslu izzvanīšanu, pievienošanu un marķēšanu.
3.6. Veikt RAA ķēžu pārbaudi izmainītajā un papildinātajā shēmas daļā.
3.7. Veikt nepieciešamās izmaiņas RAA iekārtu pieslēgšanai pie esošās DVS.
3.8. Veikt jaunā ATNr.1 RZS pieslēgšanu pie esošas SRA.
3.9. Demontēt neizmantotās RAA, SRA sadalnes un darbā neesošus kontrolkabeļus.
4. Dispečervadības sistēma:
4.1. Veikt būvprojektā paredzēto papildu iekārtu un materiālu piegādi, montāžu;
4.2. Veikt DVS ķēžu savienojumu pareizības pārbaudes izmainītajā un papildinātajā apjomā.
4.3. Veikt neizmantoto kabeļu demontāžu.
5. Celtniecības montāžas darbu apjoms lokālā datu tīkla daļai:
5.1. A/st. "Valmiera" jau ir izbūvēts lokālais datu tīkls un nav nepieciešams to izbūvēt  pilnā apmērā.
5.2. Nepieciešams izmantot iepriekšējos būvprojekta sējumus, kā pamatu jaunā būvprojekta izstrādei, iezīmējot tikai jaunos savienojumus klāt jau esošajiem.
5.3. Nepieciešams jaunos projekta apjoma savienojumus aizvilkts uz esošo AST IT skapi.
6. Teritorijas labiekārtošana pēc būvdarbu pabeigšanas.
Kopējie noteikumi
7. Būvprojekts
7.1. Pasūtītājs pirms darbu uzsākšanas nodod Uzņēmējam būvprojektu ar Pasūtītāja pilnvarota pārstāvja parakstu.
7.2. Izmaiņas būvprojektā var notikt, tikai abu līgumslēdzēju pušu atbildīgajām personām vienojoties, izdarot attiecīgus ierakstus projekta dokumentācijā un saskaņojot ar projekta autoruzraugu.
8. Objekta nodrošinājums
8.1. Uzņēmējs nodrošina objektu ar visām izbūves darbos nepieciešamajām iekārtām, t.sk. darbaspēku, mehānismiem, sadzīves un noliktavu telpām, transportu, darbarīkiem un nepieciešamiem materiāliem, tai skaitā arī tie materiāli, kas nav minēti specifikācijās. Uzņēmējam jānodrošina arī elektroenerģijas pieslēgums, ja tāds nepieciešams darbu veikšanai objektā.
8.2. Uzņēmējs atlīdzina izdevumus zemes vai citu komunikāciju īpašniekiem, kas saistīti ar līguma izpildes laikā radītajiem postījumiem.
Pasūtītājs nodrošina objektu ar tabulā Nr.1 minētajām iekārtām.
Tabula Nr.1
	Nr. p.k.
	Nosaukums
	Daudzums
	Transformatora uzstādīšanas termiņš

	1.
	330/110/10,5kV 125MVA autotransformators
	1 gab.
	10.07.-01.09.2028.

	2.
	330kV kombinētais mērmainis
	3 gab.
	

	3.
	110kV kombinētais mērmainis
	3 gab.
	


9. Darbu izpildes kontrole un kvalitāte:
9.1. 1 (vienu) mēnesi pēc Līguma stāšanās spēkā Uzņēmējs iesniedz Pasūtītājam detalizētu plānoto Darbu izpildes kalendāro grafiku piesaistītu konkrētiem datumiem (minimālo uzdevumu (darbu) daudzumu, ko jāparāda Darbu izpildes kalendārajā grafikā nosaka Pasūtītājs, to saskaņojot) vēlams Microsoft Project formātā saskaņošanai.
9.2. Atbilstoši Darbu izpildes kalendārajam grafikam 1 (vienu) mēnesi pēc Līguma stāšanās spēkā Uzņēmējs iesniedz Pasūtītājam Izmaksu grafiku, kurā norādīts līguma cenas sadalījums pa mēnešiem.
9.3. Līguma izpildes laikā katru mēnesi kopā ar darbu izpildes aktu Uzņēmējs iesniedz elektroniski vēlams Microsoft Project formātā atjaunotu Darbu izpildes kalendāro grafiku, norādot procentuālo darbu izpildi katram uzdevumam (darbam) atbilstoši sākotnēji plānotajam Darbu izpildes kalendārajam grafikam un atjaunotu Izmaksu grafiku. 
9.4. Darbu izpildes kalendārajā grafikā iekļaut sekojošus darbus, kuru izpildi nodrošinās AST tehniskie dienesti, ar šādiem izpildes termiņiem:
· Autotransformatora pārbaude pēc montāžas – 10 d.d.,
· Autotransformatora RAA iestatījumu maiņa, RAA un DVS pieņemšanas pārbaudes darbi - 10 d.d.,
· Izpilddokumentācijas izskatīšana un saskaņošana – 5 d.d., 
· Darbu pieņemšanas komisija – 1 d.d.,
· Iekārtu pārbaude zem sprieguma – 72 h.
9.5. Iekārtu ieslēgšana jāparedz ne ātrāk, kā nākošajā dienā pēc darbu pieņemšanas komisijas akta apstiprināšanas.
9.6. Darbu izpildes kalendārajā grafikā attiecīgajā pārbūves kārtā iekļaut šādas pozīcijas:
· Apliecinājuma iesniegšana par sekundāro ķēžu montāžas, RAA ieregulēšanas un pārbaudes darbu pabeigšanu,
· Izpilddokumentācijas iesniegšana Pasūtītājam 10 d.d. pirms plānotās darbu pieņemšanas komisijas.
· Ja tiek izmantota mikroprocesoru tehnika dzesēšanas sistēmā, tad jāpiegādā ieregulēšanas programmatūra, konfigurācija un iestatījumi elektroniskā formātā uzreiz pēc ieregulēšanas.
9.7. Uzņēmējs garantē augstu darbu izpildes kvalitāti. Ja izpildītā darba kvalitāte vai termiņi neapmierina pasūtītāju, pēdējais ir tiesīgs pārtraukt līguma attiecības un pieaicināt citu darba izpildītāju. Būvmontāžas darbu izpildīšanai atļauts pielietot tikai augstas kvalitātes materiālus.
9.8. Pasūtītāja nozīmētās personas veic Darbu izpildes termiņu, veikto Darbu apjoma un kvalitātes kontroli.
10. [bookmark: _Toc105471222][bookmark: _Toc300054750]Darba aizsardzība un organizācija:
10.1. Pirms darbu uzsākšanas izstrādāt un saskaņot ar Pasūtītāju darbu veikšanas laika grafiku. Iekārtu ieslēgšana jāparedz ne ātrāk, kā nākošajā dienā pēc darbu pieņemšanas komisijas akta aptirināšanas Darbi ir veicami darbā esošas elektroietaises teritorijā, tāpēc Uzņēmēja personālam jābūt nokārtojušam zināšanu pārbaudi par elektrodrošības noteikumiem un jābūt atestētam, piešķirot ED grupu (saskaņā ar LEK 025 IV izdevumu), kā arī jāievēro Latvijā spēkā esošie darba aizsardzības un ugunsdrošības normatīvie akti. Uzņēmēja personāls veic uzraudzību un ir atbildīgs par elektrodrošības, darba aizsardzības un paaugstinātas bīstamības darbu noteikumu ievērošanu. Sīkāki norādījumi strādājošo aizsardzībai jānorāda darbu izpildes projektā (DIP), kurš jāizstrādā saskaņā ar AST instrukciju "Instrukcija par Uzņēmēju darba organizāciju AS "Augstsprieguma tīkls" darbā esošās elektroietaisēs un to aizsargjoslās." DIP jāsaskaņo noteiktā kārtībā, bez saskaņota DIP visi darbi aizliegti.
10.2. Uzņēmēja vai Apakšuzņēmēja personālam jābūt atestētam par zināšanām augstsprieguma iekārtas celtniecības un montāžas darbu veikšanā, ar spēju nodrošināt augstu darba kvalitāti.
10.3. Jāveic pasākumi, lai izslēgtu nepiederošu personu piekļūšanu celtniecības objektam un Pasūtītāja elektroietaisēm.
10.4. Metāla lūžņi jāsakrāmē apakšstacijas teritorijā, saskaņojot ar 70. apakšstaciju grupas vadītāju. Pārējās demontētās iekārtas uzņēmējam jālikvidē par saviem līdzekļiem.
11. Pārbaudes un ieregulēšana:
Uzņēmēja pienākumi ir:
11.1. Nodrošināt primāro un sekundāro iekārtu montāžu saskaņā ar iekārtu montāžas un ieregulēšanas instrukcijām, rezultātus protokolēt un iesniegt Pasūtītājam.
11.2. Par izpildītajiem darbiem un veiktajām pārbaudēm, saskaņā normatīvajiem aktiem un AST prasībām, ir jāiesniedz šāda izpilddokumentācija:
11.2.1. nozīmīgo konstrukciju pieņemšanas akti par metāla konstrukciju montāžu ar pielikumiem. Pielikumā jābūt izmantoto materiālu ekspluatācijas īpašību deklarācijām, kā arī dinanometriskās atslēgas, ar kuru veikta bultskrūvju pievilkšana, kalibrēšanas sertifikātam.
11.2.2. ekspluatācijas īpašību deklarācijas visiem pielietotajiem būvizstrādājumiem;
11.2.3. segto darbu akti par dzelzsbetona pamatu montāžu, zemējuma kontūra izbūvi, kabeļu un/vai to aizsargcauruļu guldīšanu ar pielikumiem. Pielikumā jābūt izmantoto materiālu ekspluatācijas īpašību deklarācijām;
11.2.4. montāžas akti ar pielikumiem par visu iekārtu, spaiļu kastu, kabeļu uzmavu u.tml. montāžu. Pielikumā jābūt uzstādīto iekārtu ekspluatācijas īpašību deklarācijām vai tehnisko datu lapām, kā arī RAA spaiļu kastu elektriskajām shēmām.
11.2.5. Uzņēmējam jāveic šādi mērījumi un jāiesniedz veikto mērījumu protokoli. Protokolu pielikumos jāpievieno izmantoto mērlīdzekļu kalibrēšanas sertifikāts:
11.2.5.1. elektroietaišu skrūvēto elektrisko savienojumu kontaktvietu pārejas pretestību mērījumi;
11.2.5.2. iekārtas, konstrukciju spaiļu kastu u.tml. sazemējuma (ķēdes nepārtrauktības) mērījumi;
11.2.5.3. 0.4kV spēka un sekundāro kabeļu izolācijas pretestības mērījumi;
11.2.5.4. 10kV kabeļu mērījums saskaņā ar LEK 049 prasībām;
11.2.5.5. Vidsprieguma kopņu tilta izolācijas mērījums.
11.3. Samontēto sekundāro kontrolkabeļu izolācijas mērījumus veikt sekojošā apjomā:
11.3.1. Ārējās atslēgšanas un ieslēgšanas ķēdes dzīslas pret "+" dzīslu un uz "zemi";
11.3.2. Sprieguma, strāvas, atslēgšanas un ieslēgšanas ķēžu savstarpējs mērījums;
11.3.3. Pārējiem kontrolkabeļiem veikt ķēžu izolācijas kopīgu mērījumu pret "zemi".
11.4. Veikt samontēto RAA ķēžu pārbaudes:
11.4.1. kabeļu saišu pārbaude no primārās iekārtas, autotransformatora skapjiem līdz aizsardzības relejiem;
11.4.2. ķēžu veseluma un savienojumu pareizības pārbaude (ieskaitot spaiļu skapju montāžas pārbaudi);
11.4.3. strāvas ķēžu omiskās pretestības un izolācijas pārbaude;
11.4.4. strāvas un sprieguma ķēžu zemējuma pārbaude;
11.4.5. signālķēžu savienojumu pārbaude;
11.4.6. vadības un atslēgšanas ķēžu savienojumu pārbaude.
11.5. Veikt DVS ķēžu savienojumu pareizības pārbaudes izmainītajā un papildinātajā apjomā.
11.6. Izpilddokumentācija jāiesniedz Pasūtītājam elektroniskā formā pirms visa objekta nodošanas ekspluatācijā.
11.7. Pasūtītājs Izpilddokumentāciju izskata un sniedz atbildi Uzņēmējam ne vēlāk kā pēc 10 (desmit) kalendāra dienām. 
12. Projekta īstenošanas termiņš.
Visi celtniecības un montāžas darbi, ieskaitot Pasūtītāja veicamās ieregulēšanas un pārbaudes, jāpabeidz līdz 30.11.2028.
13. Citi norādījumi.
13.1. Darbu veicējam rakstiski jāapstiprina, ka pievienojumi vedami darbā. Sekundāro ķēžu un izmainītas sekundārās komutācijas daļas pārbaužu rezultāti jānoformē ar protokolu, tos iesniedzot AS "Augstsprieguma tīkls" projekta vadītājam.
13.2. [bookmark: _Hlk207286186]Kabeļi jāiegulda kabeļu kanālos vai caurulēs un jānomarķē galos, kā arī abās pusēs, izejot cauri sienām (atbilstoši LVS 1082). Visiem vadiem un kabeļu dzīslām, kas pievienotas pie rindspailēm, jābūt nomarķētām. Kabeļu ekrāniem jābūt droši sazemētiem abos galos.
14. Objekta nodošana: 
14.1. Pēc katras pārbūves kārtas, kad jaunizbūvētais (-ie) pievienojumi izbūvēti un gatavi ieslēgšanai uz pārbaudes laiku, uzņēmējs par to informē Pasūtītāju un savlaicīgi (ne vēlāk kā 10 (desmit) darba dienas) pirms plānotās darbu pieņemšanas komisijas, iesniedz pasūtītāja projektu vadītājam pilnībā nokomplektētu izpilddokumentāciju elektroniski PDF formātā izskatīšanai. Pasūtītājs 5 (piecu) darba dienu laikā izskatīs iesniegto izpilddokumentāciju, pārbaudīs objekta gatavību pārbaudei pirms pieslēgšanas pārvades sistēmai. 5 (piecu) darba dienu laikā pēc pilnībā nokomplektētas izpilddokumentācijas saņemšanas projekta vadītājs uzaicinās Uzņēmēju uz darbu pieņemšanas komisiju vai sniegs motivētu atteikumu.
14.2. Uzņēmējs sagatavo Izpildmērījumu plānus inženierbūvēm (jauno iekārtu pamatiem, balstiem, kabeļiem, to akām, zemējuma kontūram) un reģistrē topogrāfiskās informācijas datu bāzē saskaņā ar Augstas detalizācijas topogrāfiskās informācijas un tās centrālās datubāzes noteikumiem un pašvaldības saistošajiem noteikumiem. Plānu sagatavošanu uzsākt būvdarbu laikā. Izpildmērījumu plānus apstiprina Uzņēmējs. Uzņēmējs iesniedz Pasūtītājam Izpildmērījumu plānus elektroniskas datnes veidā DWG formātā ar Uzņēmēja apstiprinājumu un topogrāfiskās informācijas datu bāzes reģistrācijas atzīmi.

15. Autoruzraudzība
15.1. Uzņēmējam jāveic projekta autoruzraudzība uz vietas objektā, saskaņā ar Vispārīgiem būvnoteikumiem un noslēgtā līguma nosacījumiem
Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar elektronisko parakstu (bez droša e-paraksta)
Šis dokuments ir parakstīts ar drošu elektronisko parakstu un satur laika zīmogu
